พระราชกฤษฎีกาพระราชกฤษฎีกากำหนดเขตที่ดินในท้องที่ตำบลหานโพธิ์อำเภอเขาชัยสนจังหวัดพัทลุงให้เป็นเขตปฏิรูปที่ดินพ.ศ. ๒๕๕๔ ภูมิพลอดุลยเดชป.ร.ให้ไว้ ณวันที่ ๑๐ กุมภาพันธ์ พ.ศ. ๒๕๕๔เป็นปีที่ ๖๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดเขตที่ดิน ในท้องที่ตำบลหานโพธิ์อำเภอเขาชัยสน จังหวัดพัทลุง ให้เป็นเขตปฏิรูปที่ดินอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยและมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกากำหนดเขตที่ดิน ในท้องที่ตำบลหานโพธิ์ อำเภอเขาชัยสนจังหวัดพัทลุง ให้เป็นเขตปฏิรูปที่ดิน พ.ศ. ๒๕๕๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในท้องที่ตำบลหานโพธิ์อำเภอเขาชัยสน จังหวัดพัทลุง ภายในแนวเขตตามแผนที่ท้ายพระราชกฤษฎีกานี้เป็นเขตปฏิรูปที่ดินมาตรา ๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์เวชชาชีวะนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดิน ในท้องที่ตำบลหานโพธิ์อำเภอเขาชัยสน จังหวัดพัทลุง ให้เป็นเขตปฏิรูปที่ดิน พ.ศ. ๒๕๕๔(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลหานโพธิ์อำเภอเขาชัยสน จังหวัดพัทลุง มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากและโดยที่ที่ดินสาธารณประโยชน์จำนวน ๔ แปลง ได้แก่ แปลงที่ ๑ที่ดินสาธารณประโยชน์ทุ่งโคกตาหมอ ในท้องที่ตำบลหานโพธิ์ อำเภอเขาชัยสนจังหวัดพัทลุง ซึ่งทางราชการได้ประกาศหวงห้าม เมื่อ พ.ศ. ๒๔๗๕สำหรับพลเมืองใช้เป็นที่เลี้ยงสัตว์ และได้ออกหนังสือสำคัญสำหรับที่หลวง เลขที่๒๘๓๕๖ ลงวันที่ ๓๐ กันยายน พ.ศ. ๒๕๒๘ เนื้อที่ประมาณ ๘๑๖ ไร่ ๑ งาน ๔๑ ๑/๑๐ตารางวา แปลงที่ ๒ ที่ดินสาธารณประโยชน์ทุ่งจำแรต ในท้องที่ตำบลหานโพธิ์อำเภอเขาชัยสน จังหวัดพัทลุง ซึ่งทางราชการได้ประกาศหวงห้าม เมื่อ พ.ศ. ๒๔๗๕ สำหรับพลเมืองใช้เป็นที่เลี้ยงสัตว์และได้ออกหนังสือสำคัญสำหรับที่หลวง เลขที่ ๓๐๒๖๓ ลงวันที่ ๒๔ มกราคม พ.ศ. ๒๕๒๙เนื้อที่ประมาณ ๑,๐๗๒ ไร่ ๑ งาน แปลงที่ ๓ที่ดินสาธารณประโยชน์ทุ่งป่าแหลม ในท้องที่ตำบลหานโพธิ์ อำเภอเขาชัยสนจังหวัดพัทลุง ซึ่งทางราชการได้ประกาศหวงห้าม เมื่อ พ.ศ. ๒๔๗๕ สำหรับพลเมืองใช้ไม้และได้ออกหนังสือสำคัญสำหรับที่หลวงเลขที่ ๒๘๓๕๓ ลงวันที่ ๓๐ กันยายน พ.ศ. ๒๕๒๘เนื้อที่ประมาณ ๖๖๙ ไร่ ๓ งาน ๕๙ ๑/๑๐ ตารางวา และแปลงที่ ๔ที่ดินสาธารณประโยชน์ทุ่งปากควน ในท้องที่ตำบลหานโพธิ์ อำเภอเขาชัยสน จังหวัดพัทลุงซึ่งทางราชการได้ประกาศหวงห้าม เมื่อ พ.ศ. ๒๔๗๕สำหรับพลเมืองใช้เป็นที่เลี้ยงสัตว์ และได้ออกหนังสือสำคัญสำหรับที่หลวง เลขที่๒๘๓๕๕ ลงวันที่ ๓๐ กันยายน พ.ศ. ๒๕๒๘ เนื้อที่ประมาณ ๒๗๘ ไร่ ๕๓ ๗/๑๐ ตารางวา ปัจจุบันปรากฏว่าได้เปลี่ยนสภาพจากการเป็นที่ดินสำหรับพลเมืองใช้ร่วมกันแล้วสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้ปริยานุช/ผู้จัดทำ๒๔ กุมภาพันธ์๒๕๕๔ณัฐวดี/ตรวจ๒๔ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๐ ก/หน้า ๗/๒๑ กุมภาพันธ์ ๒๕๕๔